text: Arbúcies, gent d'astúcies, matavalons!
  9. Arbúcies, gent d'astúcies, matavalons!
  - ola Guille, són la Superguilleta Pilleta, la mascota de 4t. A del CEIP Dr. Carulla d'Arbúcies. T'agradaria saber per què a Arbúcies hi ha la dita: «Arbúcies, gent d'astúcies, matavalons!»?
  - Sí, m'agradaria molt -diu en Guille
  - Doncs anem, pujarem a una màquina del temps molt estrambòtica: és l'arbre de la Plaça de la Vila!
  En Guille i la Superguilleta van cap a l'arbre centenari de la plaça de la vila d'Arbúcies. Entren per una escletxa de l'escorça a dins l'arbre. Baixen pels vasos llenyosos i... cap a les arrels, i, en sortir:
  Puf... puf... puf... s'han traslladat al 14 de gener de 1714, al bell mig de la Guerra de Successió.
  Nang... nang... nang...!!! Les campanes de l'església toquen a Sometent.
  - Per què toquen les campanes? -pregunta en Guille.
  Doncs mira Guille, les campanes toquen per avisar a la gent del poble que tenen armes, és a dir, el Sometent, perquè prenguin les seves armes i vagin a lluitar.
  - I contra qui lluiten? -exclama en Guille
  - Contra els valons, els francesos que volen ficar com a rei d'Espanya en Felip V -li explica la Superguilleta.
  - I nosaltres, els catalans, a qui defensem? -s'interessa en Guille
  - Es nota que has baixat de l'arbre de la plaça...! Nosaltres som partidaris de Carles d'Àustria i tots els països d'Europa, de moment, ens ajuden. Però... ara calla i agafa els bastons que anirem a matar valons!
  Els sometents d'Arbúcies junt amb els dels pobles veïns es van dirigir a l'encontre de l'exèrcit való. En la lluita, mentre la Superguilleta xutava el cul del capità francès, en Guille el rematava amb un bon cop de bastó. Emmig de tantes batusses se sentien els gemecs dels pobres valons:
  - Ai... ai... oi... oi !!! Quines astúcies aquests d'Arbúcies!
  L'exèrcit való va quedar totalment derrotat per les tàctiques dels astuts arbuciencs i vam aconseguir prendre'ls les banderes i estandarts.
  -Gràcies, Guille, per la teva ajuda. Has estat molt valent!
  -I tu també, Superguilleta! Quan tornis anar a matar valons, avisa'm que t'acompanyaré!
  I en Guille i la Superguilleta es dirigeixen cap a l'arbre de la plaça per retornar al nostre temps. En arribar: